“สยามราช” เล็งเคาะราคา IPO ให้ส่วนลดจากราคาเหมาะสม 4.2-4.8 บ./หุ้น
"สยามราช" หรือ SR ผู้ดำเนินธุรกิจให้บริการงานวิศวกรรมก่อสร้างสถานีวัดและระบบท่อส่งก๊าซธรรมชาติ-ธุรกิจให้บริการที่เกี่ยวที่เกี่ยวเนื่องกับก๊าซธรรมชาติสำหรับยานยนต์ คาดเปิดจองหุ้น IPO จำนวน 150 ล้านหุ้นได้ต้นเดือนหน้า เล็งเคาะราคา IPO ให้ส่วนลดจากราคาเหมาะสม 4.2-4.8 บ./หุ้น หวังเข้าเทรด mai กลางเดือนหน้า โดยมี บล. อาร์เอชบี โอเอสเค (ประเทศไทย) เป็นที่ปรึกษาทางการเงิน
21 ต.ค. 2558

บริษัท สยามราช จำกัด (มหาชน) หรือ SR ระบุว่า บริษัทคาดว่าจะเปิดจองหุ้นเพิ่มทุนต่อประชาชนทั่วไปครั้งแรก (IPO) จำนวน 150 ล้านหุ้นในช่วงต้นเดือน พ.ย.นี้ โดยจะกำหนดราคาเสนอขายที่ให้ส่วนลดกับนักลงทุนจากราคาเป้าหมายที่โบรกเกอร์ให้ไว้ในช่วง 4.2-4.8 บาท/หุ้น และจะนำหุ้นเข้าซื้อขายในตลาดหลักทรัพย์ เอ็ม เอ ไอ (mai) ในช่วงกลางเดือนหน้า มี บล. อาร์เอชบี โอเอสเค (ประเทศไทย) เป็นที่ปรึกษาทางการเงิน
อนึ่ง SR เป็นผู้ดำเนินธุรกิจให้บริการงานวิศวกรรมก่อสร้างสถานีวัดและระบบท่อส่งก๊าซธรรมชาติ ธุรกิจให้บริการที่เกี่ยวที่เกี่ยวเนื่องกับก๊าซธรรมชาติสำหรับยานยนต์ ได้แก่ สถานีบริการ ออกแบบ ก่อสร้าง บำรุงรักษาและบริหารจัดการสถานีบริการ และธุรกิจออกแบบและจำหน่ายระบบปั๊มอุตสาหกรรมและระบบวิศวกรรมที่เกี่ยวข้องให้แก่โรงงานอุตสาหกรรมและโรงไฟฟ้า